Source: https://www.kredex.ee/ru/node/1189
Timestamp: 2020-07-05 14:48:50+00:00
Document Index: 3840207

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ']

Ringkonnakohus jättis kindlustuslepingu vaidluses õiguse KredExile | KredEx
Карьерные поездки KredEx
Ringkonnakohus jättis kindlustuslepingu vaidluses õiguse KredExile
Tallinna Ringkonnakohus nõustus KredEx Krediidikindlustuse ja Windoori vahelises kohtuasjas Harju Maakohtuga. Harju Maakohus ei rahuldanud mullu Windoori nõuet 13,8 miljoni eurose kindlustushüvitise maksmiseks ja andis õiguse KredExile.
Tallinna Ringkonnakohus nõustus Harju Maakohtu otsusega, mille kohaselt tühistas KredEx Krediidikindlustus 2014. aastal Windoori kindlustuslepingu õiguspäraselt ja põhjendatult ning KredExil puudub seoses Windoori Kasahstani tehingutega kohustus kindlustushüvitist maksta. Ringkonnakohus jättis Harju Maakohtu otsuse jõusse.
Kohtus leidis kinnitust asjaolu, et Windoor sõlmis kindlustuslepingu varjates teadlikult täiendavaid kõrvalkokkuleppeid Kasahstanis, mis tõi kaasa kindlustuslepingu tühistamise. Windoori esindaja tunnistas kohtus, et Windoor on sõlminud investeerimislepingu, mis on andnud ostjale aluse oma maksekohustuse täitmisest keelduda. Windoor ei informeerinud KredEx Krediidikindlustust investeerimislepingust, kuigi selline kohustus ettevõttel oli.
Ringkonnakohtu otsusega mittenõustumisel on pooltel õigus pöörduda Riigikohtusse.